جمهور باشقانی رجب طیب اردوغان 18 مارس شهیدلری‌نین خاطره‌سی و چاناققالا دنیز غلبه‌سی‌نین 105 ایللیگی موناسیبتیله بیانات یاییب.
"چاناققالادا بیر عصر اوول آپاریلان موباریزنی باشا دوشمه‌ین‌لرین حاضردا تورکیه‌یه ایستیقامت‌لی تهدیدلره قارشی موضعمیزده کی عزم و مقاومتی باشا دوشمه‌لری ده غیری-مومکون‌دور".
بونو جمهور باشقانی رجب طیب اردوغان 18 مارس شهیدلری‌نین خاطره‌سی و چاناققالا دنیز غلبه‌سی‌نین 105 ایللیگی موناسیبتیله یایدیغی بیاناتدا دئییب.
جمهور باشقانی اردوغان آچیقلاماسیندا 105-جی ایل دونومو قورور حیسی ایله قئید اولونان چاناققالا ظفری‌نین تورک میللتی‌نین بیرلیک و هم رای‌لیک ایچینده، وطن و میللت سئوگی‌سی ایله یازدیغی قهرمان‌لیق داستانی اولدوغونو بیلدیریب.
اردوغان چاناققالا ظفری‌نین بؤیوک ایمکان‌سیزلیق‌لارا باخمایا‌راق میللتین مستقیل‌لیگینی، شرفینی و وطنینی قوروماق اوغرونداکی فداکارلیق‌لارینی گؤسترن شرف‌لی بیر داستان اولدوغونو قئید ائده‌رک دئییب:
"بیر عصر اوول چاناققالادا باش وئرن‌لردن خبری اولمایان‌لار و موباریزنی باشا دوشمه‌ین‌لر حاضردا اؤلکه‌میزه قارشی تهدیدلره قارشی اولان عزم و قرارلی موضع میزی درک ائتمه‌لری غیری -مومکون‌دور".
قئید ائدک کی، چاناققالا ساواش‌لاری بیرینجی دونیا محاربه‌سی ایللرینده 1915-1916 ایللری آراسیندا عثمانلی ایمپریاسی ایله گلیبولو یاریماداسیندا اتفاق دوولت لری آراسیندا دنیز و قورو دؤیوش‌لری اولا‌راق بیلینیر.
چاناققالادا قازانیلان ظفر ایستیقلال موباریزه‌سینده و تورکیه جمهوریتی‌نین قورولماسیندا اهمیت‌لی بیر رول اویناییب.
